《夏日竹间独坐》
明代·许继

徘徊丛竹间，竹深气弥清。微风引天籁，飘洒何泠泠。

天高白日午，景彻朱夏明。密荫爰可托，静念娱幽贞。

遥空望层巘，远黛积深清。时见孤云来，复与飞鸟并。

顾境已远世，长啸忽忘形。惜无会心者，共言千古情。

作者简介：（1350—1386）浙江宁海人，字士修。刻意经学，尤善古诗，有魏晋风韵。安贫守道，自号观乐生。洪武中，以荐授台州训导。